1. **O le Leoleo Mamoe (Salamo 23).**
   * **I le uluai amataga mai o lona olaga, o Tavita, o le tusitala i le tele o Salamo – na ofoina atu ia lava e leoleoina lafu manu a lona tama (1 Samuelu 16:11-13; 2 Sam. 7:8). Na a’oa’oina o ia e alofa i ana mamoe ma puipuia i latou mai ni mea mata’utia (1 Samuelu 17:34-35).**
   * I le fatuina o ana salamo, na vaai ai Tavita ia te ia lava, ma tagata o Isaraelu, o ni mamoe i lalo ifo o le tausiga patino lava a le Leoleo mamoe faale-lagi (Salamo 23:1-4).
   * O le a se mafutaga o loo i ai pea i le va o le Atua (o lo tatou Leoleo mamoe) ma i tatou (o mamoe o Lana lafu)?
     + Salamo 95:6-7 – O le Atua o lo tatou Foafoa
     + Salamo 28:9 – O le Atua o lo tatou Faaola
     + Salamo 78:52 – O le Atua o lo tatou ta’iala
     + Salamo 79:13 – Tatou te viia o Ia
   * O Iesu o le Leoleo Mamoe Lelei. O’i tatou o Ana auā na Ia faia i tatou, laveaiina i tatou, ma avea i tatou o se vaega o Lana lafu (Ioane 10:4, 11-12).
   * Pe a tatou ulu atu i se mafutaga mafana faatasi ma Ia, tatou te iloa Lona siufofoga ma avea ai o se vaega o Lana lafu (Ioane 10:4-5, 16).
2. **O le Mesia puapuagatia (Salamo 22).**
   * O le Salamo 22, o se valoaga o puapuaga o le Mesia. Na faataunuuina tonu lava i le faasatauroina o Iesu
   * E ui lava ina teena e Ona tagata, ma mafatiaga na oo ia te Ia, ae na faia lava e le Atua Iesu o le “maa tulimanu” o le Malumalu faale-agaga (Salamo 118:22; Efeso 2:20-22; 1Peteu 2:4).
   * Pe afai tatou te faatagaina i tatou lava e paūu atu i luga o lenei “maa” o le a tatou gaugau, ae o le a tatou ausia le faaolataga; ae, pe afai tatou te teena, o le a nutipalaina i tatou, ma o le a fano i tatou (Luka 20:17-18)
3. **O le Atalii o Tavita (Salamo 89; 132).**
   * Na faia e le Atua le feagaiga ma Tavita ma folafola atu o ia o le “ulumatua,” o lona uiga, e silisili o ia i tupu o le lalolagi (Salamo 89:27). Na Ia folafola atu i lalo o se tautoga o le a faatumauina le fanau a Tavita i le nofoalii o Isaraelu e faavavau (Salamo 89:3-4).
   * Peita'i, na teena e le Atua le na ia faauuina ma aveesea le malo (Salamo 89:38-39). Aisea?
   * Ua le faamanuiaina le vaega a le tagata i le feagaiga (Salamo 132:11-12). Peita'i, na tausia lava e le Atua Lana feagaiga (Salamo 89:30-37). O Iesu, o le Alo o Tavita, Le ua faauuina, ua ofu i le palealii e faavavau (Salamo 132:17-18).
4. **O le Tupu e Faavavau (Salamo 2).**
   * I le toetu, na folafola mai ai e le Atua ua soifua mai Lona Alo o Iesu (Salamo 2:7; Galuega 13:32-33). O lenei faaaliga o loo faailoa mai ai e faapea e tauaveina e Iesu le feagaiga i augatupulaga o Tavita ma avea ai ma Tupu e Faavavau (Salamo 2:8-12).
   * Na mana’o Satani ia faoa le nofoalii, ma tuua’ina Iesu i le avea o se Tupu amioletonu. Ae, mai le toetu, ua toe nofoia ai e Iesu le nofoalii o le Atua (Salamo 110:1). I le taimi lava na faaalia ai le pepelo o nei tuua’iga, o loo viia lava Iesu i le Lagi ma le Lalolagi, ma o loo faatalitali Ie faaumatiaga mulimuli o le agasala atoa ma le fouvale.
   * E faapeī le nofoa’iga a Iesu? E malosi o Ia, Na te gauia i latou i le tootoo uamea (Salamo 2:9; 89:13); E amiotonu ma alofa mutimutivale o Ia (Salamo 89:14); O Ia lava Lē puipuia Ona tagata (Salamo 89:18).
5. **O le Ositaulaga faale-lagi (Salamo 110).**
   * O le tautoga na faamautūina ai Iesu o se Tupu (Salamo 132:11), ma o le tautoga foi na faamautūina ai o Ia o se ositaulaga (Salamo 110:4).
   * I le avea ai ma se tasi o le ituaiga o Iuta, na vavaeeseina Iesu mai le faiva o le au ositaulaga. Peita’i, o le Atua lava Ia na folafolaina atu o Ia o le ositaulaga e tusa ma le faiva e sili atu (ma muamua atu) i lo ositaulaga a Sa Levi (Eperu 7:14-15).
   * **O a ni auala e sili atu ai le perisitua o Iesu?** 
     + Eperu 7:21 – E faavae i se tautoga
     + Eperu 9:24 – E faatinoina ai Lana galuega i le Malumalu i le Lagi
     + Eperu 7:23-24 – E le afaina o Ia i le oti
     + Eperu 7:25 – O Lana faufautua ma Lana faaolataga e faifai pea lea
     + Eperu 7:26 – E atoatoa ma agaalofa, e paia ma agamalu o Ia; e leai foi sona leaga
     + Eperu 6:20 – E mafai ona Ia tuuina sa’o atu i tatou i luma o le Tamā